**PROIECTUL DECIZIEI ETAPEI DE ÎNCADRARE**

Nr. 5616 din 05.08.2019

Ca urmare a solicitării de emitere a acordului de mediu adresate de **SC ALCARIO TRADING SRL** cu sediul în Giurgiu, str. 1 Decembrie 1918, bl. 16 vechi, sc. A, et. 1, ap. 3, județul Giurgiu, înregistrată la A.P.M. Giurgiu cu nr. 5616 din data de 18.06.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.08.2019, că proiectul **„Construire salon de evenimente și spații conexe (împrejmuire, semnalistică, dotări, amenajări și utilități aferente)”**, propus a fi amplasat în municipiul Giurgiu, B-dul București, nr. 161, CF 39198, NC. 39198, jud. Giurgiu, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit.b;
* **valoarea investiției – 500.000 euro;**
* **perioada de implementare propusă 12 luni;**

**1**. *Caracteristicile proiectului:*

a) ***dimensiunea și concepția întregului proiect***:

-proiectul constă în construirea unui salon de evenimente cu regim de inaltime P.

Imobilul propus cuprinde:

Denumire incapere Suprafata utila mp

* receptie 1 67.37
* garderoba 23.5
* sas 3.9
* grup sanitar H 2.49
* grup sanitar B 15.27
* grup sanitar F 15.3
* receptie 2 67.37
* sas 3.9
* grup sanitar H 2.49
* grup sanitar B 15.27
* grup sanitar F 15.3
* SALA EVENIMENTE 989.51
* bucatarie 143.35
* camera frigo 12.87
* camera frigo legume 8.73
* camera frigo bar 11.23
* depozitare 12.03
* depozitare neutra 17.82
* bar 12.87
* hol receptie marfa 17.5
* hol/coridor 26.85
* vestiare 26.24
* birou (ECS) 22.01
* centrala termica 19.57

Suprafata utila cladire = 1552.74 mp

Suprafata construita cladire = 1 624,00mp

In imobil se vor afla maxim 560 persoane din care 10 persoane reprezinta personalul angajat. Pentru cele maxim 550 de persoane din sala de evenimente s-au prevazut 10 wc-uri si 6 lavoare pentru femei, respectiv 6 wc-uri, 4 pisoare si 6 lavoare pentru barbati. Deasemenea s-au prevazut doua grupuri sanitare pentru persoanele cu handicap, dimensionate conform normelor in vigoare. Cei 10 angajati beneficiaza de vestiar negru, dus cu wc si 1 lavoar si de un vestiar alb, departajarea pe sexe facandu-se cu ore de intrare, respectiv iesire diferite pentru barbati si femei. Accesul de marfa se face printr-o usa exterioara, marfa ajungand direct in depozitele de alimente, respectiv camerele frigorifice, de unde se aprovizioneaza zilnic depozitele de zi din cadrul bucatariei. Prepararea se realizează in bucatarie (existand zona preparare peste/ carne/ legume), ea ajungand in apoi in sala de evenimente, printr-un oficiu. In urma debarasarii vesela murdara ajunge in spalator, iar resturile se evacueaza prin usa exterioara special creata, la terminarea programului.

Apele uzate de la bucatarie vor fi preepurate intr-un separator de grasimi.

b) ***cumularea cu alte proiecte existente și/sau aprobate*** – nu există un impact cumulativ cu alte proiecte, cu efecte semnificative asupra mediului;;

c) ***utilizarea resurselor naturale în special a solului, a terenurilor, a apei și a biodiversității***– proiectul va utiliza o suprafață relativ mică de teren, toate materialele folosite sunt achiziţionate de la unităţi de profil ;

d) ***producţia de deşeuri***: deşeurile generate pe amplasament se vor colecta controlat, pe categorii şi vor fi gestionate de societăți abilitate;

e) ***poluarea și alte efecte nocive***  -emisiile poluante, inclusiv zgomotul şi alte surse de disconfort –lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;

f) ***riscul de accident*** –proiectul nu va implica riscuri majore pentru sănătatea umană şi mediu.

**2**. *Amplasarea proiectelor:*

2.1. utilizarea actuală și aprobată a terenului– conform certificatului de urbanism nr. 325 din 10,.06.2019, folosinţa actuală a terenului este – teren intravilan proprietatea firmei;

2.2. bogăția, disponibilitate, calitatea și capacitatea de regenerare relative ale resurselor naturale din zonă și din subteranul acesteia – nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede – obiectivul nu este amplasat în zone umede;
2. zonele costiere – obiectivul nu este amplasat în zone costiere;
3. zonele montane şi cele împădurite – obiectivul nu este amplasat în zone montane şi împădurite;
4. parcurile şi rezervaţiile naturale – obiectivul nu este amplasat în parcuri şi rezervaţii naturale;
5. ariile clasificate sau zonele protejate prin legislaţia în vigoare - nu este cazul;
6. zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\..\2011\decizii\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\..\2011\decizii\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](file:///D:\..\2011\decizii\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](file:///D:\..\2011\decizii\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – nu este cazul;
7. ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
8. ariile dens populate – nu este cazul;
9. peisajele cu semnificaţie istorică, culturală şi arheologică – nu este cazul.

**3**. *Caracteristicile impactului potenţial:*

1. extinderea impactului: aria geografică şi numărul persoanelor afectate – nu este cazul;
2. natura transfrontieră a impactului – nu este cazul;
3. mărimea şi complexitatea impactului – impact relativ redus şi local, pe perioada execuţiei proiectului;
4. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
5. durata, frecvenţa şi reversibilitatea impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.

II.Motivul pe baza căruia s-a stabilit neefectuarea evaluării adecvate - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale;

III. Motivul pe baza căruia s-a stabilit neefectuarea evaluării impactului asupra corpurilor de apă –în ședința CAT din 05.08.2019 nu s-a solicitat SEICA

Pe parcursul derulării procedurii publicul interesat de proiectul propus a fost informat despre solicitarea acordului de mediu după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect –** | **Participări ale publicului în procedura derulată** |
| Solicitare acord de mediu | Afişare pe pagina web în data de 08.07.2019 | Ziarul „ Giurgiuveanul” din 04.07.2019 şi afişare la sediul Primăriei în data de 19.06.2019 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

***Măsuri pentru protejarea factorului de mediu „ APA”:***

***-*** apa se utilizează in scop potabil și menajer – din rețea;

- evacuarea apelelor uzate menajere se va face în rețeaua de canalizare a orașului.

- respectarea H.G. 188/2002 , privind condițiile de descărcare în mediul acvatic a apelor uzate.

***Măsuri pentru protejarea factorului de mediu „SOL, SUBSOL, APE SUBTERANE”:***

* deşeurile menajere se colectează în pubele şi sunt preluate de către serviciul de salubrizare al localităţii;
* depozitarea materialelor de construcţie se va face în spaţii special amenajate şi echipate corespunzător;
* evitarea impurificării solului cu produse petroliere;
* se va asigura încheierea de contract pentru eliminarea deşeurilor, cu firmă autorizată;
* se va implementa colectarea selectivă a deşeurilor la sursă, se vor realiza puncte special amenajate în vederea colectării şi depozitării temporare a deşeurilor;
* se vor utiliza produse absorbante (nisip, rumeguș, etc.) pentru posibile scurgeri accidentale de produse petroliere.
* In faza de funcționare, obiectivul nu va reprezenta o sursa de poluare a solului, fiind in totalitate prevăzut cu suprafețe betonate.
* se interzice depozitarea deşeurilor pe amplasamente neautorizate.

***Depozitarea deşeurilor:***

- deşeurile vor fi depozitate controlat, în funcţie de tipul acestora, pe suprafeţe betonate, până la evacuare;

- deşeurile generate pe amplasament : ( deşeuri menajere, cod 20.03.01, deșeuri din construcții), se vor colecta controlat, pe categorii şi vor fi gestionate de unităţi abilitate;

Deseuri rezultate in timpul construirii obiectivului:

* cod 17 04 05 - fier si otel
* cod 17 04 07 - amestecuri metalice
* cod 17 02 01 - deşeuri din lemn
* cod 15 01 01 - deșeuri din ambalaje de hârtie si carton
* cod 15 01 02 – deșeuri din ambalaje din plastic
* cod 20 02 01 – deșeuri biodegradabile
* cod 20 03 01 – deșeuri municipale amestecate.
* cod 20 03 01 – deșeuri municipale amestecate 10 kg/luna

- este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;

- se vor respecta prevederile Legii nr. 211/2011 privind regimul deşeurilor;

***Măsuri pentru protejarea factorului de mediu „ AER”:***

* pentru salonul de evenimente, in vederea realizarii pe toata durata anului, a conditiilor de confort termic, s-a prevazut o centrala de tratare a aerului tip roof-top.
* pentru restul spatiilor, in vederea realizarii în sezonul rece, a temperaturii de confort termic prevazuta de legislatia in vigoare, s-au prevazut instalaţii de încălzire cu radiatoare din otel alimentate cu agent termic de la o centrala termica
* se vor lua măsuri de reducere a nivelului de praf pe durata realizării lucrărilor și în etapa de funcționare a obiectivului;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice;
* vor fi folosite numai utilaje şi mijloace de transport dotate cu motoare Diesel, care nu generează emisii de Pb şi care produc foarte puţin monoxid de carbon;
* se vor respecta prevederile STAS 12574-87 privind condiţiile de calitate a aerului în zonele protejate și Legea nr. 104/2011 privind calitatea aerului înconjurător.

***Măsuri pentru protecţia împotriva zgomotului***

* se vor lua măsuri astfel încât pe perioada de realizare a lucrărilor şi în timpul funcţionării obiectivului să nu se producă zgomote şi disconfort care ar putea afecta vecinătăţile;
* se vor folosi utilaje cât mai silenţioase în vederea diminuării disturbării fonice;
* se interzice executarea lucrărilor și desfășurarea activității pe timpul nopții;
* realizarea pereților din zidărie de cărămidă cu goluri verticale și placați cu rigips antifonic;
* se vor respecta prevederile STAS 10009-2017, privind protecţia împotriva zgomotului şi vibraţiilor și Ord. nr. 119/2014 pentru aprobarea Normelor de igienă şi sănătate publică privind mediul de viaţă al populaţiei.

***Organizarea de șantier -*** se realizează în zona de acces pe proprietate.

Descrierea lucrărilor de șantier:

* decopertarea terenului de stratul vegetal;
* organizarea unei zone de depozitare a materialelor de constructii,
* imprejmuire provizoriu cu gard metalic precum si o zona destinata muncitorilor, prevăzuta cu grupuri sanitare.

***Lucrari de refacere a amplasamentului:***

* în cazul in care domeniul public va fi afectat, respectiv spatiul verde, se prevăd lucrări de mobilizare teren, curătire substrat de eventuale deseuri, nivelare, fertilizare, gazonare prin însămânţare.

***Alte condiţii:***

* anunţarea A.P.M. Giurgiu, când apar elemente noi neprecizate în documentaţie în vederea revizuirii acesteia;
* respectarea legislaţiei de mediu în vigoare;
* permiterea accesului reprezentanţilor autorităţii de mediu în incinta obiectivului şi punerea la dispoziţia acestora a tuturor documentele clarificatoare privind protecţia mediului;
* se vor lua măsuri astfel încât pe perioada de execuţie și funcționare să nu se producă zgomote şi disconfort care ar putea afecta vecinătăţile;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu, când apar elemente noi neprecizate în documentaţie în vederea revizuirii acesteia;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* **la finalizarea proiectului se va notifica A.P.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor 43, alin. (3) din Legea nr. 292/2018.**.
* **în cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Decizia finală va fi emisă după derularea termenului legal prevăzut pentru contestaţii și după completarea documentației.**

Prezenta decizie poate fi contestată în conformitate cu prevederile Legii nr.292/2018 şi ale Legii Contenciosului Administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

“Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e) din H.G. nr. 445/2009, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 24 din H.G. nr. 445/2009 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 zile de la data înregistrării acestei la acea autoritate.

Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă”.